armvectores/hy_wikipedia_2023 huggingface dataset:
Էջմիածնի գինու գործարան

Էջմիածնի Գինու գործարան, գինեգործական ձեռնարկություն Էջմիածին քաղաքում։ Հիմնադրվել է 1928 թվականին։ 
Ունի խաղողի սկզբնական վերամշակման, գինենյութի մշակման (մառանների տարողությունը 200 հազար դկլ), մեխանիկական, տակառագործական, լվացման և այլ արտադրամասեր, որտեղ աշխատատար պրոցեսները հիմնականում ավտոմատացված են։ Որպես հումք օգտագործում է Ոսկեհատ, Գառան դմակ, ճիլար և այլ փոփոխակներ։ Արտադրամասեր ունի Արշալույս, Աղավնատուն, Այգեշատ գյուղերում, 4-րդ և Թաիրովի անվան պետական տնտեսություններում, կառուցվում է Ջրառատի լցման կայանը։ Տարեկան վերամշակում է մինչև 15 հազար տոնա խաղող։ Արտադրվող տեսակավոր «Այգեշատ», «Էջմիածին», լիկյորային «Տոբելյանական», քաղցրահամ «Պորտվեյն» և սեղանի դառը գինիները աչքի են ընկնում նուրբ երանգներով և ունեն մեծ պահանջարկ։ Արտադրանքն առաքվում է ԽՍՀՄ բազմաթիվ վայրեր, նաև արտասահման։ Տարբեր գինետեսակներ միջազգային մրցույթներում (1955 և 1957 թվականին՝ Լյուբլյանա, 1958 թվականին՝ Մոսկվա, 1960 և 1964 թվականին՝ Բուդապեշտ, 1965 թվականին՝ Թբիլիսի, 1966 թվական֊ին՝ Սոֆիա, 1970 թվականին՝ Յալթա և այլն) արժանացել են բազմաթիվ ոսկե և արծաթե մեդալների։
Մաթեմատիկական հաստատուն


== Մի քանի ընտրյալ հաստատուններ ==
Օգտագործված նշանակումներ՝ Ի – իռացիոնալ թիվ, Հ – հանրահաշվական թիվ, Տ – տրանսցենդենտ թիվ, ? – հայտնի չէ, մաթ – սովորական մաթեմատիկա, ԹՏ – թվերի տեսություն, ՔՏ – քաոսի տեսություն, կոմբ – կոմբինատորիկա, ԻԱՏ – ինֆորմացիայի ալգորիթմական տեսություն։
Բրատսկոե (գյուղ, Մեշչանսկի գյուղական խորհուրդ)

Անվան այլ կիրառումների համար տե՛ս՝ ԲրատսկոեԲրատսկոե (ուկրաիներեն՝ Братське), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Բրատսկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենթե Սքարի

Բենթե Սքարի (նորվ.՝ Bente Skari, սկզբնապես Մարտինսեն (նորվ.՝ Martinsen, սեպտեմբերի 10, 1972(1972-09-10), Նիթեդալ, Ակերսհուս, Նորվեգիա), տիտղոսավոր նորվեգացի դահուկորդուհի, ով 1992 թվականից 2003 թվականներին հանդես է եկել Նորվեգիայի հավաքականի կազմում։ Մասնակցել է Ձմեռային երեք օլիմպիական խաղերի։ 2002 թվականին նվաճել է բարձրագույն մակարդակի մեդալ 10 կմ դասական ոճի մրցավազքում՝ առաջ անցնելով հաղթողի հավակնորդներ Յուլյա Չեպալովային և Օլգա Դանիլովային։ Այս մրցումներում նա նաև նվաճել է բրոնզե մեդալ 30 կմ դասական ոճում և արծաթե մեդալ 4×5 կմ փոխանցավազքում։
Բենթե Սքարին ունի հինգ աշխարհի չեմպիոնի հինգ ոսկե (5 կմ՝ 1999 թ., 10 կմ՝ 2001 թ. և 2003 թ.,  15 կմ՝ 2001 թ. և 2003 թ.), երկու արծաթե (4 x 5 կմ՝ 1997թ. և 2001թ.) մեդալներ։ Դահուկորդուհին 55 անգամ մրցահարթակ է դուրս եկել Աշխարհի գավաթի տարբեր մրցավազքերում, այդ թվում՝ 41 անգամ զբաղեցնելով առաջին, 13 անգամ երկրորդ և 5 անգամ երրորդ հորիզոնականները։
2001 թվականին Սքարին ստացել է Հոլմենկոյենի մեդալ՝ այն կիսելով լեհ Ադամ Մալիշի և նորվեգացի Թոմաս Ալսգորդի հետ։ Հատկանշական է, որ Սքարիի հայրը հանդիսանում է 1968 թվականի օլիմպիական չեմպիոն Օդ Մարտինսենը, ով 1969 թվականին նույնպես արժանացել է այդ մրցանակի։ 2003 թվականին  Սքարին Հոլմենկոլենի ցատկուղում անցկացված դահուկային փառատոնի ժամանակ հաղթել է 30 կմ մրցավազքում, իսկ 2002-2003 մրցաշրջանի ավարտին հայտարարել իր սպորտային մասնագիտական կարիերայի ավարտի մասին։
Ներկայում Բենթե Սքարին բնակվում է Նորվեգիայի Նիթեդալ համայնքում։ 1999 թվականից ամուսնացած է  Հարի Սքարիի հետ։ Ունի մեկ դուստր և մեկ որդի։


=== Աշխարհի գավաթի վերջնահաշվարկ ===
|
2002/03 մրցաշրջան


== Ծանոթագրություններ ==


== Արտաքին հղումներ ==
Հոլմենկոլենի մեդալակիրներ: (նորվ.)
Հոլմենկոլենի բոլոր հաղթողները սկսած 1892 թվականից:(նորվ.)
Top-10 лыжниц XXI века.(ռուս.)
Նեմերտիններ

Նեմերտիններ (անգլ.՝ Nemertini), անողնաշարավոր կենդանիների տիպ։ Գերազանցապես ծովային, ազատ ապրող, գիշատիչ, հազվադեպ մակաբույծ կենդանիներ են։ Նեմերտինների երկարությունը սովորաբար 2-20 սմ է, լայնությունը 1-5 մմ (Lineus Iongissimus-ինը՝ 30 մ և 1 սմ համապատասխանաբար)։ Մարմինը երկկողմանի համաչափ է, չհատվածավորված, որդանման ձգված, գորշավուն, երբեմն խայտաբղետ գունավորված, պատված միաշերտ թարթիչային էպիթելով, որի տակ գտնվում է մաշկամկանային պարկը։ Շարժվում են վերջիններիս կծկումների շնորհիվ, մանր ձևերը՝ թարթիչների միջոցով։ Մարմնի առջևում տեղավորված երկար, մկանուտ կնճիթը հանգիստ վիճակում ներքաշված է հատուկ խոռոչի մեջ, իսկ հարձակվելիս կամ պաշտպանվելիս դուրս է նետվում։ Որոշ Նեմերտինների կնճիթը զինված է մեկ կամ մի քանի խայթերով (զինված Նեմերտիններ), մի քանիսն ունեն թունավոր գեղձեր, որոնցով կաթվածահարում են զոհին։ Նեմերտինները ունեն մարսողական, արյունատար, արտաթորության և նյարդային համակարգեր, տեսողական, շոշափելիքի, քիմիական զգացողության և հավասարակշռության օրգաններ։ Բաժանասեռ են, սաղմնային զարգացումն ուղղակի է կամ կերպարանափոխությամբ։ Բազմաթիվ տեսակների բնորոշ է հատուկ սաղավարտաձև թրթուրը՝ պիլիդիումը։ Հիմնականում հատակամերձ կենդանիներ են, կեր են ծառայում ձկների համար։ Հայտնի է նեմերտինների մոտ 1000 (ԽՍՀՄ-ում՝ ավելի քան 100) տեսակ։ Տարածված են բոլոր ծովերում ու օվկիանոսներում, մոտ 50 տեսակ՝ քաղցրահամ ջրերում, 10-ը՝ ցամաքում։
Աֆղանստանի օրհներգ

Աֆղանստանի ազգային օրհներգը  (փուշթու՝ ملی سرود; դարի՝ سرود ملی),  Աֆղանստանի Իսլամական Հանրապետության պետական խորհրդանիշներից մեկն է՝ դրոշի և զինանշանի հետ միասին։ Այս օրհներգն  ընդունվել է 2006 թվականի մայիսին Մեծ խորհրդի կողմից, որն Աֆղանստանի պետության պատմության ընթացքում  հաշված 6-րդ օրհներգն է։


== Պատմություն ==
Համաձայն Աֆղանստանի Իսլամական Հանրապետության Սահմանադրության 20-րդ հոդվածի՝ «Աֆղանստանի ազգային օրհներգը պետք է լինի աֆղաներեն, պարունակի մեծարում Ալլահին, ինչպես նաև հիշատակի Աֆղանստանում բնակվող ազգերի»։ Օրհներգի բառերի հեղինակը  նշանավոր աֆղան բանաստեղծ Աբդուլ Բարի Ջահանին է, իսկ երաժշտության հեղինակը՝ նշանավոր աֆղան երգահան Բաբրակ Բասսան։ Ջահանին անձամբ է մտահոգություն հայտնել, որ Սահմանադրության մեջ եղած պահանջները կարող են հանգեցնեն էթնիկ տարանջատման, և որ «Աստծո մեծարում»՝  «Փառք Ալլահին»  բառերը երաժշտությամբ անհամատեղելի են ։


=== Օրհներգի բնօրինակ տեքստ ===


== Ծանոթագրություններ ==


== Արտաքին հղումներ ==
Сайт Президента Афганистана
Посольство Афганистана в США, на сайте доступена инструментальная и вокальная версия гимна
Մեծ Բրիտանիայի տնային առաջնություն 1931/1932

1931/1932 մրցաշրջանի Մեծ Բրիտանիայի տնային առաջնությունը քառասունչորսերորդն էր։ Հարյուր տոկոսանոց արդյունքով միանձնյա հաղթող դարձավ  Անգլիայի հավաքականը։
Ավանդույթին հակառակ, այս անգամ մրցաշարը մեկնարկեց  Շոտլանդիա- Իռլանդիա խաղով, որում շոտլանդացիները վստահ հաղթանակ տարան 3։1 հաշվով։ Հաջորդ խաղում անգլիացիները ջախջախեցին իռլանդացիներին։ Ապա երկու ֆավորիտներն էլ հաղթանակներ տարան  Ուելսի հավաքականի նկատմամբ։ Հեղինակության խաղում իռլանդացիները երեք անպատասխան գնդակ ուղարկեցին ուելսցիների դարպասը և գրավեցին երրորդ տեղը։
Մրցաշարի հաղթողն ավանդաբար որոշվեց  Անգլիա- Շոտլանդիա խաղում, որում պայքար չստացվեց՝ անգլիացիները վստահ հաղթանակ տարան 3։0 հաշվով և ապահովեցին չեմպիոնությունը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Աստղագիտական գործիքներ

Աստղագիտական գործիքներ, գործիքներ, որոնք օգտագործվում են աստղագիտական դիտարկումներում։ Առաջին աստղագիտական գործիքներն էին գնոմոնները, հետագայում հայտնվեցին աստրոլաբիաները, կվադրանտները և սեկստանտները։
17-րդ դարում հայտնվեցին առաջին օպտիկական աստղադիտակները, իսկ 20-րդ դարում՝ ռադիոաստղադիտակները, ռենտգենյան, նեյտրինային և գրավիտացիոն աստղադիտակները։


== Տես նաև ==
Աստղագիտական գործիքների ցանկ


== Պատկերներ ==

		
		


== Արտաքին հղումներ ==
Աստղադիտակ և աստղադիտարան
Խրլոպյան (այլ կիրառումներ)

Խրլոպյան, հայկական ազգանուն։

Գևորգ Խրլոպյան, հայ խորհրդային փիլիսոփա (1927-2010)։
Տիգրան Խրլոպյան, հասարակական, մշակութային գործիչ, մանկավարժ, խմբագիր (1890-1968)։
Մարգ

Մարգ, բանջարանոցներում ակոսներով առանձնացված և որոշակի մշակաբույսի տեսակի համար նախատեսված հողակտոր։ Մարգերում աճեցվում են բանջար-բոստանային և պտղատու մշակաբույսեր։ 
Մարգի վերածված հողակտորը փոքր-ինչ բարձրացվում է գետնից՝ մշակաբույսերն առավել խորը, լավ թուլացած և տաքացվող հողաշերտով ապահովելու, ինչպես նաև խնամքը հեշտացնելու համար։ Կախված հողից, տեղանքից և ցանվող մշակաբույսերից, մարգերը բանջարանոցներում սովորաբար պատրաստվում են 70-100 սմ լայնությամբ, 10-25 սմ բարձրությամբ, իսկ միջմարգային հեռավորությունը կազմում է 30-40 սմ։


== Գրականություն ==
Այվազյան Հովհաննես (2015)։ «Գյուղատնտեսական հանրագիտարան»։ Երևան: ՀՀ Գյուղատնտեսության նախարարություն, ՀՀ Գիտությունների ազգային ակադեմիա։ էջ 1096։ ISBN 9785897000418. 


== Ծանոթագրություններ ==


== Արտաքին հղումներ ==
Մարտին Բեյերինկ

Մարտին Վիլլեմ Բեյերինկ, (հոլ.՝ Martinus Willem Beijerinck, մարտի 16, 1851(1851-03-16)[…], Ամստերդամ, Նիդերլանդներ - հունվարի 1, 1931(1931-01-01)[…], Gorssel), հոլանդացի միկրոկենսաբան և բուսաբան, Ռուսաստանի Գիտությունների ակադեմիայի (1924) և ԽՍՀՄ Գիտությունների ակադեմիայի արտասահմանցի պատվավոր անդամ, ռուս գիտնական Դմիտրի Իվանովսկու հետ միասին համարվում է վիրուսոլոգիայի հիմնադիրը։
Սովորել է Լեյդենի համալսարանում, աշխատել միկրոբիոլոգիայի դասախոս Վախենինգենի ագրարային դպրոցում, իսկ ավելի ուշ Դելֆտի բարձրագույն պոլիտեխնիկական դպրոցում։
1970 թվականին Միջազգային աստղագիտական միությունը Մարտին Բեյերինկի անունով լուսնի վրա հարվածային խառնարան է անվանակոչել։


== Ծանոթագրություններ ==


== Արտաքին հղումներ ==
Beijerinck Archived 2016-07-24 at the Wayback Machine.
Անագի համաձուլվածքներ

Անագի համաձուլվածքներ, համաճուլվածքներ, որտեղ գերակշռող տարրը անագն Է։ Անագը համաձուլվածքին տալիս է արժեքավոր, տեխնիկական հատկություններ. բարձր պլաստիկություն, շփման փոքր գործակից ևն։ Անագը մտնում Է բազմաթիվ բրոնզների, դյուրահալ համաձուլվածքների, բարիտների, զոդանյութերի, առանցքակալային նյութերի և այլ համաձուլվածքների բաղադրության մեջ։
Թուգելբայ Սիդիքբեկով

Սիդիքբեկով Թուգելբայ (մայիսի 1 (14), 1912, Կեն-Սուու, Ռեյֆորդ Չեթմեն Դևիսը, Սեմիրեչյեի մարզ, Թուրքեստան, Ռուսական կայսրություն - հուլիսի 19, 1997(1997-07-19), Բիշքեկ, Ղրղզստան), ղրղզ խորհրդային գրող։ Կիրգիզական ԽՍՀ ժողովրդական գրող (1968)։ Կիրգիզական ԽՍՀ ԳԱ ակադեմիկոս (1954 թվական)։ «Պայքար» (1933 թվական), «Դյուցազուններ» (1936 թվական), «Բանաստեղծսոխակ» (1938 թվական) ժողովածուների բանաստեղծությունները հիմնականում նվիրված են աշխատանքին։ Հեղինակ է «Կենսու» (գիրք 1-2, 1937-1938 թվականներ), «Տեմիր» (1939-1940 թվականներ), «Մեր օրերի մարդիկ» (1948 թվական, ԽՍՀՄ պետական մրցանակ, 1949), «Լեռների երեխաները» (1953) վեպերի։ «Լեռների մեջ» (գիրք 1-2, 1955-1958 թվականներ, «Կենսու» վեպի վերամշակված տարբերակը) վեպն աչքի է ընկնում պատկերների ու կերպարների հարստությամբ, մասշտաբայնությամբ։ 1966 թվականին լույս են տեսել «Կանայք» եռերգության 1-ին և 2-րդ գրքերը։ ԽՍՀՄ IV գումարման Գերագույն խորհրդի, Ղրղզական ԽՍՀ III, V-VIII գումարումների Գերագույն խորհրդի պատգամավոր։ Պարգևատրվել է Լենինի, Աշխատանքային կարմիր դրոշի շքանշաններով։


== Գրականություն ==
Сыдыкбеков Тугельбай // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
Ելենա Նիկոլաևա

Ելենա Անդրեևնա Նիկոլաևա (ռուս.՝ Елена Андреевна Николаева, փետրվարի 9, 1983(1983-02-09), Մոսկվա, ԽՍՀՄ), թատրոնի և կինոյի ռուս դերասանուհի։


== Կենսագրություն ==
Ելենա Նիկոլաևան ծնվել է 1983 թվականի փետրվարի 9-ին Մոսկվայում։ Մայրը եղել է բալետի արտիստ, նախկինում եղել է Մ. Պյատնիցկու անվան ռուսական ժողովրդական երգչախմբի մենակատար։
1998 թվականին Ելենան ավարտել է Ի. Մոիսեևի բալետային դպրոց-ստուդիան։ 2006 թվականին ավարտել է ԳԻՏԻՍ-ը (Օ.  Կուդրյաշովի արվեստանոց)։
2007 թվականին դարձել է Ազգերի թատրոնի դերասանուհի։ Խաղացել է առաջատար դերեր «Շվեդական լուցկի», «Ֆիգարո։ Մեկ օրվա իրադարձություններ», «Էլեկտրա», «Սիրուհիները» և այլն։ Թատերական քննադատ Օքսանա Կուշլյաևան գրել է. «Ելենա Նիկոլաևնայի էլեկտրան ողբերգական հերոսուհի է թվում։ Չար, տգեղ, ուժեղ, նա պատերին է խփվում այս պլաստիկե խցում, խելահեղորեն անիծում, աղաղակում է դեպի երկինք։ Եվրապիդեսի տեքստը, որն արտասանվում է Նիկոլաևան կրքոտ, պատշաճ ողբերգական պաթոսով, տղամարդու շապիկների նրա միապաղաղ լվացքը, այս ամենը հիշեցնում է այն հերոսուհուն, որին կարելի է տեսնել ողբերգության «առաջադեմ» բեմադրության մեջ, որտեղ ժամանակակից տարբեր միջոցներով ռեժիսորները փորձում են ներխուժել իռացիոնալ ոլորտ»։ Քննադատների բարձր գնահատականների արժանացել է նաև «Սիրուհիները» ներկայացման մեջ Բրիգիտտայի դերի կատարումը։
2019 թվականին կատարել է Լեդի Մակբեթի դերը Մալայա Բրոննայայի թատրոնի «Մակբեթ» ներկայացման մեջ։
2003 թվականին սկսել է նկարահանվել կինոյում։ Խաղացել է գլխավոր դերեր «Գարնանային զորակոչի պատմություն» (ռուս.՝ «История весеннего призыва»), «Неваляшка», «Աղջիկը» (ռուս․՝ «Девочка»), «Կրքի հնչյունագիր» (ռուս․՝ «Фонограмма страсти»), «Շխերա-18», «Կլուշի», «Կղզիներ» ֆիլմերում և «Գրչով և սուսերով» (ռուս․՝ «Пером и шпагой»), «Ես կվերադառնամ» (ռուս․՝ «Я вернусь»), «Իմ երկրորդ կեսը» (ռուս.՝ «Моя вторая половинка»), «Ֆրեյդի մեթոդը» (ռուս․՝ «Метод Фрейда»), «Երկու ձմեռ և երեք ամառ» (ռուս․՝ «Две зимы и три лета»), «Մայրիկներ» («Мамочки», «Հարսանիքներ և ամուսնալուծություններ», «Միշան փչացնում է ամեն ինչ» (ռուս․՝ «Миша портит всё») սերիալներում։
2008 թվականին Անդրեյ Տարկովսկու անվան «Հայելի» 2-րդ միջազգային կինոփառատոնում ստացել է փառատոնի նախագահի հատուկ մրցանակը «Աղջիկ» ֆիլմի համար։
2010 թվականին կինոյի դերասանների «Созвездие» XVIII միջազգային փառատոնում ստացել է հանդիսատեսի համակրանքի մրցանակ «Կրքի հնչյունագիր» ֆիլմում կատարած դերի համար։
2018 թվականին դարձել է «Галчонок» բարեգործական հիմնադրամի հոգաբարձուների խորհրդի անդամ։


== Անձնական կյանք ==
Ամուսնացած է եղել Կոնստանտին Պարֆյոնովի հետ։ 2009 ծնվել է նրանց որդի Արտյոմը, 2012 թվականին նրանց դուստրը՝ Վերոնիկան։


== Ընտրյալ ֆիլմագրություն ==


== Ծանոթագրություններ ==


== Արտաքին հղումներ ==
Ելենա Նիկոլաևա Internet Movie Database կայքում
Ելենա Նիկոլաևան Ազգերի թատրոնի կայքում
Ելենա Նիկոլաևան Archived 2021-01-19 at the Wayback Machine. Մալայա Բրոննայայի թատրոնի կայքում
Ելենա Նիկոլաևան Օլեգ Կուդրյաշովի արվեստանոցի կայքում
Ելենա Նիկոլաևա Ինստագրամում
Ավոգադրոյի հաստատուն

Ավոգադրոյի հաստատուն, Ավոգադրոյի թիվ, ֆիզիկական մեծություն, թվապես հավասար է նյութի մեկ մոլում գտնվող կառուցվածքային միավորների (մոլեկուլների, ատոմների, իոնների և այլն) քանակին։ Սահմանվում է որպես ատոմների թիվը 12 գրամ մաքուր ածխածնի իզոտոպում։ Ընդունված նշանակումը՝ NA, երբեմն նաև՝ L։
Ավոգադրոյի հաստատունի արժեքը՝

  
    
      
        
          N
          
            A
          
        
        =
        6.022
        
        141
        
        29
        (
        27
        )
        ×
        
          10
          
            23
          
        
      
    
    {\displaystyle N_{A}=6.022\,141\,29(27)\times 10^{23}}
   մոլ−1:


== Կապը այլ հաստատունների հետ ==
Ավոգադրոյի հաստատունը սանդղավորման չափանիշ է բնության մակրոսկոպական և միկրոսկոպական դիտարկումների միջև։ Ուստի այն առնչություններ է հաստատում է այլ ֆիզիկական հաստատունների և հատկությունների միջև։ Օրինակ, դրանով է նկարագրվում կապը R գազային հաստատունի և kB Բոլցմանի հաստատունի միջև՝

  
    
      
        R
        =
        
          k
          
            
              B
            
          
        
        
          N
          
            
              A
            
          
        
        =
        8.314
        
        472
        (
        15
        )
         
      
    
    {\displaystyle R=k_{\rm {B}}N_{\rm {A}}=8.314\,472(15)\ }
   Ջ·մոլ-1·Կ-1Կապը F Ֆարադեյի հաստատունի և e տարրական էլեկտրական լիցքի միջև՝

  
    
      
        F
        =
        
          N
          
            
              A
            
          
        
        e
        =
        96
        
        485.3383
        (
        83
        )
      
    
    {\displaystyle F=N_{\rm {A}}e=96\,485.3383(83)}
   Կլ·մոլ-1,Ավոգադրոյի հաստատունը մտնում է նաև u զանգվածի ատոմական միավորի սահմանման մեջ՝

  
    
      
        1
         
        
          
            u
          
        
        =
        
          
            
              M
              
                
                  u
                
              
            
            
              N
              
                
                  A
                
              
            
          
        
        =
        1.660
        
        538
        
        782
        (
        83
        )
        
          ×
        
        
          10
          
            −
            24
          
        
      
    
    {\displaystyle 1\ {\rm {u}}={\frac {M_{\rm {u}}}{N_{\rm {A}}}}=1.660\,538\,782(83){\times }10^{-24}}
   գ,որտեղ Mu-ը մոլային զանգվածի հաստատունն է։


== Պատմություն ==
Ավոգադրոյի հաստատունը այդպես է կոչվել 19-րդ դարի իտալացի ֆիզիկոս Ամեդեո Ավոգադրոյի պատվին, ով 1811 թվականին առաջին անգամ ենթադրեց, որ գազի ծավալը (տրված ճնշման և ջերմաստիճանի պայմաններում) ուղիղ համեմատական է ատոմների կամ մոլեկուլների քանակին՝ անկախ գազի բնույթից։ 1909 թվականին ֆրանսիացի ֆիզիկոս Ժան Պերրենը առաջարկեց հաստատունը կոչել Ավոգադրոյի անունով։ Ինքը՝ Պերրենը, գլխավորապես Ավոդագրոյի հաստատունի որոշման եղանակների վերաբերյալ իր աշխատանքների համար 1926 թվականին ստացավ Ֆիզիկայի նոբելյան մրցանակ։


== Ծանոթագրություններ ==
Կվենակել

Կվենակել (վրաց.՝ კვენაკელი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Տարածք ==
Գյուղը զբաղեցնում է 14 կմ² տարածք։


== Աղբյուրներ ==
Վրացական սովետական հանրագիտարան, ტ. 2, გვ. 441, თბ., 1977 թվական.
Բահար

Բահար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Wonder (երգ, Շոն Մենդես)

Wonder, կանադացի երգիչ Շոն Մենդեսի երգը նրա համանուն չորրորդ ստուդիական ալբոմից։ Երգը, որը ծառայում է որպես ալբոմի առաջատար սինգլ, թողարկվել է 2020 թվականի հոկտեմբերի 2-ին Island Records լեյբլի կողմից։ Երգը գրվել և արտադրվել է Մենդեսի, Սքոթ Հարիսի, Նեյթ Մերսերոյի և Քիդ Հարփունի կողմից։


== Թողարկում և գովազդ ==
Երգի ու ալբոմի մասին առաջին անգամ Մենդեսը հայտարարել 2020 թվականի սեպտեմբերի 30-ին իր թվիթերյան էջում, որտեղ նա գրել է «WHAT IS #WONDER»: Դրան հետևել է թվիթ, որը վերաբերում էր ինտերակտիվ վեբ-կայքին, որտեղ ինտերակտիվ սենյակում հատակին թղթի վրա գրված էր «Wonder» բառը։ Ավելի ուշ նա սոցիալական ցանցերում ձեռագիր գրառում էր հրապարակել և հաստատել, որ սինգլը, ինչպես նաև նրան ուղեկցող երաժշտական տեսահոլովակը կթողարկվի հոկտեմբերի 2-ին։


== Ստեղծագործություն ==
Երգը նկարագրվել է որպես բալադ։Լիրիկական առումով երգում Մենդեսը տեսնում է «երևակայական սցենարներ»։ Երգիչը նաև մեկնաբանություն է տալիս «թունավոր մասկուլինությանը», երգում է. «Զարմանում եմ, երբ ես լաց եմ լինում իմ ձեռքերում, ես սովոր եմ զգալ, որ դա ինձ ավելի քիչ տղամարդ է դարձնում»։


== Առևտրային հաջողություն ==
«Wonder»-ը թողարկվել է 18-րդ հորիզոնականով Billboard Hot 100-ում 2020 թվականի հոկտեմբերի 12-ին։ Երգը նաև ընդգրկվել է տարբեր եվրոպական երկրների չարթերում։


== Չարթեր ==


== Թողարկման պատմություն ==


== Ծանոթագրություններ ==
Դոնալդ Բարտելմ

Դոնալդ Բարտելմ (Բարտելմի, անգլ.՝ Donald Barthelme, ապրիլի 7, 1931(1931-04-07)[…], Ֆիլադելֆիա, Փենսիլվանիա, ԱՄՆ - հուլիսի 23, 1989(1989-07-23)[…], Հյուստոն), ամերիկացի գրող-պոստմոդեռնիստ, հայտնի իր պատմվածքներով։ Նա նաև աշխատել է Houston Post թերթի լրահաղորդ, եղել է Location թերթի գլխավոր լրահաղորդ, Հյուսթոնի ժամանակակից արվեստի թանգարանի տնօրեն (1961-1962), Fiction ​ամսագրի հիմնադիր։


== Կենսագրություն ==
Բարտելմը ծնվել է Ֆիլադելֆիայում 1931 թվականին։ Իր հայրը և մայրը ծանոթացել են ուսման ժամանակ՝ Փենսիլվանիայի համալսարանում։ 1933 թվականին, երբ Դոնալդի հայրը ստացավ Հյուսթոնի համալսարանի ճարտարապետության պրոֆեսորի պաշտոնը, իր ամբողջ ընտանիքը տեղափոխվեց Տեխաս։ Ավելի ուշ նա ինքն ընդունվեց Հյուսթոնի համալսարան, որտեղ սովորեց լրագրություն։ 1951-ին, որպես ուսանող, Բարտելմը գրել է իր առաջին հոդվածները Houston Post թերթում։
1953 թվականին նա զորակոչվել է և անցել ծառայության ԱՄՆ բանակում։ Այդ տարվա հուլիսի 27-ին նա տեղափոխվեց Կորեական թերակղզի՝ հրադադարի մասին համաձայնագիրը ստորագրելու օրը, որը, ըստ էության, վերջ տվեց Կորեական պատերազին։ Որոշ ժամանակ Բարտելմը ծառայում էր որպես բանակի թերթի գլխավոր խմբագիր, իսկ աշխատանքն ավարտելուց հետո նա վերադարձավ աշխատանքի Houston Post թերթում և ուսումը շարունակեց համալսարանում՝ սովորելով փիլիսոփայություն։ Նա դասերին հաճախեց մինչև 1957 թվականը, բայց նա երբեք դիպլոմ չստացավ։ Դոնալդը իր ազատ ժամանակի մեծ մասն անցկացնում էր Հյուսթոնի ջազ ակումբներում՝ լսելով ջազ երաժիշտների, ինչպիսիք են Լայոնել Հեմփթոնը և Պեկ Կելլին.:
1962 թվականին նա տեղափոխվեց Նյու Յորք, իսկ հաջորդ տարի լույս տեսավ իր առաջին պատմվածքը՝ «L'Lapse»: Բարտելմն իր ստեղծագործական տարիներին գրել է չորս վեպ և հարյուրից ավելի պատմվածք, ինչպես նաև հրատարակել է «Արգելված հաճույքներ» պարոդիաների գիրքը և բազմաթիվ կարճ շարադրություններ և հարցազրույցներ տարբեր թեմաների վերաբերյալ։
Դոնալդ Բարտելը նաև որոշ ժամանակ դասավանդել է Բոստոնի համալսարանում, Բուֆֆալոյի համալսարանում և 1974-1975 թվականներին Սիթի քոլեջում, որտեղ հրավիրվել է որպես արժանի պրոֆեսոր։
Մահացել է քաղցկեղից՝ 1989 թվականին։


== Սիրված ստեղծագործություններ ==


=== Պատմվածքների ժողովածուներ ===
Վերադարձեք, բժիշկ Կալիգարի (Come Back, Dr. Caligari), 1964
Չլսված գործեր, անհնարին բաներ (Unspeakable Practices, Unnatural Acts), 1968
Քաղաքային կյանք (City Life), 1970
Տխրություն (Sadness), 1972
Սիրահարները (Amateurs), 1976
Հիանալի օրեր (Great Days), 1979
Գիշերային ճանապարհ դեպի շատ հեռավոր քաղաքներ (Overnight to Many Distant Cities), 1983
Սեմի բառը (Sam's Bar), 1987
Վաթսուն պատմություններ (Sixty Stories), 1981
Քառասուն պատմություններ (Forty Stories), 1987
Թռիչք Ամերիկա. 45 պատմություն (Flying to America: 45 More Stories), 2007


=== Վեպեր ===
Սպիտակաձյունիկը (Snow White), 1967
Մահացած հայր (The Dead Father), 1975
Դրախտ (Paradise), 1986
Թագավոր (The King), 1990


=== Այլ ===
«Արգելված հաճույքներ» պարոդիաների գիրք (Guilty Pleasures), 1974


== Ծանոթագրություններ ==


== Արտաքին հղումներ ==
Կայք Դոնալդ Բարտելմի մասին (ռուս.)
Դոնալդ Բարթելմի կենսագրությունը և նրա ստեղծագործությունները (անգլ.)
Բարտելմի հարցազրույցը Paris Review-ում (1981)
«Վաթսուն պատմվածքներ» գրքի ակնարկ (անգլ.) Նյու Յորք Թայմս
Դոնալդ Բարտելմի գործերը Google Books-ում
Սառույց XII

Սառույց XII,  ջրային սառույցի տետրագոնային մետաստաբիլ խիտ բյուրեղային տարատեսակ։
Այն առաջին անգամ ստացվել է ջուրը  0,55 ԳՊԱ ճնշման տակ սառեցնելով մինչև −13 °C (260 Կ)։ Պարզվել է, որ այն գոյություն ունի սառույց V-ի փուլային կայունության սահմաններում։ Հետագայում ցույց է տրվել, որ սառույց XII-ը  կարելի է ստեղծել նաև այդ սահմաններից դուրս։ Մաքուր սառույց XII-ը կարելի է ստանալ սառույց Ih- ից` −196 °C (77 Կ) ջերմաստիճանում արագ սեղմելով (0.81-1.00 ԳՊա/րոպե), կամ բարձր խտության ամորֆ սառույցը 0.8-ից 1.6 ԳՊա ճնշման սահմաններում մինչև  −90 °C (183Կ) տաքացնելով։ Սառույց XII-ի տարատեսակը, որում պրոտոնների դասավորությունը կանոնավոր է, կոչվում է սառույց XIV:
Չնայած նրան, որ սառույց XII-ի խտությունը մոտ է սառույց IV-ի խտությանը  (− 146 °C (127 Կ) ջերմաստիճանում` 1.29 գ / սմ3 ) (այդ խտությունը նկատվում է նաև սառույց V- ում), այն ունի տետրագոնալ բյուրեղների տեսք։ Տեղաբանորեն, դա յոթ և ութ մաս ունեցող օղակների խառնուրդ է, քառակապ ցանց (4-կոորդինատային գնդաձև կապ), առանց ջրածնային կապերի փոխներթափանցման`հնարավոր ամենախիտ կազմաձևերով։
Սովորական ջրային սառույցը, ըստ Բրիջմանի անվանացանկի, պատկանում է սառույց Ih-ին։ Լաբորատոր պայմաններում (տարբեր ջերմաստիճաններում և ճնշումներում) ստեղծվել են սառույցի տարբեր ձևափոխություններ՝ II-ից մինչև XVI սառույցը։


== Հղումներ ==
Chaplin, Martin. (2008-06-23)։ «Ice-twelve (Ice XII)»։ Water Structure and Science։ Արխիվացված է օրիգինալից 2012-03-26-ին։ Վերցված է 2009-02-22  
C. G. Salzmann, I. Kohl, T. Loerting, E. Mayer and A. Hallbrucker Pure ices IV and XII from high-density amorphous ice(անգլ.) // Can. J. Phys.. — 2003. — Т. 81. — С. 25—32.
Հիլեխոմ

Հիլեխոմ (հոլ.՝ Hillegom ( արտասանություն)), համայնք Նիդերլանդների Հարավային Հոլանդիա մարզում։ Տարածքը 12,87 կմ² է, բնակչությունը՝ 20.619 (2011 թ.)։ Մեկ շնչի տարեկան միջին եկամուտը 14.100 եվրո է։
690

690 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 690 թվականն է, 
VII դարի 90-րդ տարին։


== Դեպքեր ==


== Ծնունդներ ==


== Մահեր ==
Հասան Ալի խան Գարուսի

Հասան Ալի խան Գարուսի (պարսկերեն՝ حسنعلی‌خان گروسی‎, Հասան Ալի խան Ամիր Նազամ, 1822 կամ 1820, Բիջար, Քուրդիստանի նահանգ, Իրան - 1899 կամ 1900, Թավրիզ, Իրան), բրիգադայի հայտնի հրամանատար, քաղաքականագետ, գրականագետ և Իրանում Ղաջարիների դարաշրջանի հասարակական գործիչ (19-րդ դար)։ Եղել է գլխավոր ադմինիստրատոր՝ Թավրիզում՝ Մուզաֆար արքայազնի օրոք, որն ավելի ուշ դարձել է Պարսկաստանի շահը (1896-1907)։


== Կենսագրություն ==
Ծնվել է 1820 թվականի հոկտեմբերին, Ատրպատականի Բիջար քաղաքում։ Նրա հայրը հարգանքի է արժանացել Ֆատխ Ալի շահ Մուհամեդ Սադիկ խանի կողմից։ Ամիր Նիզամ Գարուսին բացի իր քաղաքական գործունեությունից հետաքաքրվել է նաև արվեստով։ Գրական և գեղագրական գործունեության մեջ հավատարիմ էր մնում իր սեփական ոճին, որը անվանվել է «Ամիրնազամի ոճ»։ Նրա երկու գրական հուշարձաններ «Մանշաաթ»-ը և «Փանդնամե-յի Յահյավիյե»-ը, որոնք հասել են մինչև մեր օրերը, նկարագրում էր իր ողջ տաղանդը գրականության մեջ։
Նա ոչ միայն եղել է հմուտ գրող, այլ նաև լիիրավ պոետ, ով գրել է մի քանի ոչ ամբողջական բանաստեղծություններ՝ ի պատիվ իր հովանավորների։ Նա ինչպես գրել է ձեռագիր ստեղծագործություններ, այնպես էլ նաև արձանագրական։ Երկար ժամանակ ապրել է Թավրիզում, և իր շատ ստեղծագործություններ ստեղծել են հենց այնտեղ։
1893 թվականին Հասան Ալի խան Գարուսին Նասրեդին շահի հրամանով նշանակվել է Ատրպատականի նահանգապետ, իսկ 1897 թվականին՝ Ֆրանսիայում Իրանի դեսպանը։
Մահացել է 1900 թվականին։


== Գրականություն ==
Անվար Չինգիզոգլի ․ Կաջարական Իրանի դիպլոմատիա, Բաքու, Մուտարջին, 2014 - 240 s. — ISBN 978-9952-28-200-9.
Հետերոտրոֆներ

Հետերոտրոֆ օրգանիզմներն ընդունակ չեն անօրգանական միացություններից սինթեզելու օրգանական միացություններ։ Նրանք իրենց կենսագործունեության համար անհրաժեշտ օրգանական նյութերը՝ օրինակ՝ ածխաջրերը լիպիդները, սպիտակուցները, նուկլեինաթթուները, սինթեզում են օգտագործելով արտաքին միջավայրից ստացված օրգանական նյութերը։ Հետերոտրոֆ սննդառության եղանակներից են՝ սապրոֆիտները և մակաբույծները։ Սապրոֆիտները մահացած օրգանիզմների օրգանական նյութերի հաշվին սնվողներն են։ Այդպիսիք են կենդանիների մի մասը, նեխման և խմորման բակտերիաները, գլխարկավոր սնկերը, բորբոսասնկերը և դրոժները։ Մակաբույծները կենդանի օրգանիզմների օրգանական նյութերի հաշվին սնվողներն են։ Այդպիսիք են որոշ նախակենդանիներ, մակաբույծ որդեր, տզեր, արյունածուծ միջատներ, բակտերիոֆագեր, հիվանդություն առաջացնող բակտերիաներ, մակաբույծ սնկեր, ծաղկավոր բույսեր։ Արտաքին միջավայրից տարբեր կենդանի օրգանիզմների բջիջների թափանցող և դրանցից արտազատվող նյութերի բնույթն էապես տարբերվում է միմյանցից։ Օրինակ՝ կանաչ բույսերն արտաքին միջավայրից կլանում են ածխաթթու գազ, ջուր,հանքային նյութեր, իսկ արտաքին միջավայր են արտազատում ֆոտոսինթեզի արդյունքում առաջացած թթվածինը։ Միևնույն ժամանակ ամբողջ օրվա ընթացքում շնչառության համար կլանում են թթվածին և արտազատում՝ ածխաթթու գազ։
Մարդն արտաքին միջավայրից ստանում է ածխաջրեր, լիպիդներ, սպիտակուցներ, ջուր, հանքային աղեր,վիտամինները, իսկ միջավայր է արտազատում կենսագործունեության արդյունքում առաջացած և օրգանիզմին արդեն ոչ պիտանի ածխաթթու գազ, միզանյութ, միզաթթու, ջրի ու աղերի ավելցուկները և այլն։
Մարդու, կենդանիների մեծ մասի և որոշ մանրէների կողմից կլանված և արտաքին միջավայր արտազատված նյութերը բնույթով նման են։
Ազոտ ֆիքսող բակտերիաները մթնորոլտից կլանելով մոլեկուլային ազոտն՝ այն վերածում են ամոնիակի, ինչն իրականանում է նիտրոգենազ ֆերմենտի միջոցով։ Գոյություն ունեն ինչպես ազատ ապրող, այնպես էլ սիմբիոտիկ հարաբերությունների մեջ գտնող ազոտ ֆիքսող բակտերիաներ։ Ավելի հաճախ ազոտ ֆիքսող բակտերիաները սիմբիոզի մեջ են մտնում ընդավորների ընտանիքին պատկանող բույսերի հետ՝ լոբի,ոլոռ,սոյա և այլն։ Ազոտ ֆիքսող բակտերիաների դերը շատ մեծ է ազոտի շրջապտույտում, քանի որ դրանք մոլեկուլային ազոտը, որը բույսերն ուղղակիորեն ընդունակ չեն յուրացնել, վերածում են բույսերի համար պիտանի վիճակի։
Ֆոտոսինթեզող ծծմբաբակտերիաներն արտաքին միջավայրից կլանում են ածխաթթու գազ, ծծմբաջրածին և արտազատում են ծծումբ, որը փառի ձևով կարող է ծածկել ջրի և հողի մակերևույթը։
Այսպիսով, քանի դեռ բջիջը կենդանի է, արտաքին միջավայրից նյութերը թափանցում են բջիջ, իսկ բջջից՝ արտաքին միջավայր, ընդ որում նյութերի կոնցենտրացիաները բջջում և արտաքին միջավայրում էապես կարող են տարբերվել միմյանցից։


== Տես նաև ==
Ֆոտոսինթեզ
Քեմոսինթեզ
Կատաբոլիզմ
Անաբոլիզմ
Գլիկոլիզ
Բջջային շնչառություն
Ավտոտրոֆներ
Նյութափոխանակություն


== Ծանոթագրություններ ==
Ֆլորեստա

Ֆլորեստա  (իտալերեն՝ Floresta) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 637 մարդ, բնակչության խտությունը կազմում է 21 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ +39 0941։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0941 662036
Էլեկտրոնային հասցե՝ info@comunefloresta.me.it
Գլխավոր կայք՝ http://www.comunefloresta.me.it/ Archived 2006-09-26 at the Wayback Machine.


== Արտաքին հղումներ ==
http://www.comunefloresta.me.it/ Archived 2006-09-26 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Միայնակ բադիկը (Թոմ և Ջերի)

«Just Ducky» (հայերեն՝ Միայնակ բադիկը), «Թոմ և Ջերի» անիմացիոն մուլտֆիլմի 77-րդ սերիան։ Համարվում է առանձին կարճամետրաժ մուլտֆիլմ։
Էպիզոդը թողարկվել է 1951 թվականին` Ամերիկայի Միացյալ Նահանգներում` «Metro-Goldwyn-Mayer» ընկերության կողմից։


== Սյուժե ==
Ձվից դուրս են գալիս մայր բադիկի 6 նորածին ձագուկները և գնում մոր հետևից դեպի գետը։ Ձագերից մեկը՝ կրտսերը, ուշանում է և նկատելով, որ իր բոլոր եղբայրները ու քույրերը գնում են դեպի գետը, նա ևս շտապում է մոր հետևից։ Սակայն նա մտնելով ջրի մեջ նկատում է, որ չի կարող պահել հավասարակշռությունը ջրի վրա՝ իր եղբայրների պես։
Նա դուրս է գալիս ջրից ամբողջովին թրջված։ Նա բղավելով կանչում է իր մորը, սակայն նրա մայրը և եղբայրները արդեն հեռվում էին։ Փոքրիկ բադիկի լացի ձայնը լսում է Ջերին և շտապում է տեսնելու փոքրիկ բադիկի խռովության պատճառը։ Թոմը իմանում է բադիկի հետ պատահածի մասին և փորձում է նրան լողալ սովորեցնել։ Բադիկը լողալու փորձեր է կատարում, սակայն նրա մոտ ոչինչ չի ստացվում։ Փոքր-ինչ բարկացած Ջերին գնում է իր տուն՝ լողալու միջոցներ բերելու համար։
Բադիկը մտածում է, թե Ջերին ևս իրեն լքել է և մտածելով հեռանում է։ Նա գնում է, և իր ոտքով ընկնում Թոմ կատվի ապուրի մեջ։ Նա օգնություն է խնդրում, սակայն Թոմը նրան համեմում է և պատրաստվում է ուտել։
Ջերին տեսնելով այդ սարսափելի դեպքը փայտով կոտրում է Թոմի ատամները և փրկում բադիկին։ Թոմը ընկնում է Ջերիի հետևից։ Մկնիկը մտնում է գետի մեջ և ցողով օդ շնչում։ Ցողը մնում է ջրից դուրս։ Թոմը գալիս է և փորձում է փչել ցողը։ Ջերին դառնում է կլոր գնդակ և ապա նույն կերպ է վարվում նաև Ջերին։
Նույն կերպարանքն է ընդունում նաև Թոմ կատուն։ Փոքրիկ բալիկը մոտենում է Թոմին և ասեղով ծակում նրա գլուխը։ Թոմը կրկին բռնում է բադիկին, իսկ Ջերին քարով կոտրում է կատվին։ Մնում է միայն Թոմի ուրվագիծը։
Դեպքերը այնպես են դասավորվում, որ Թոմը ընկնում է խորը գետի մեջ։ Բադիկը տեսնում է, որ կատուն խեղդվում է և օգնության է կանչում Ջերիին։ Ջերին չի կարողանում գալ օգնության, քանի որ բանտարկվել էր տարայի մեջ՝ կատվի կողմից։ Բադիկը շտապ ցատկում է ջրից մեջ և լողալով փրկու կատվին։
Գետի ափի մոտ նրան է դիմավորում ազատված Ջերին։ Դրանից հետո Ջերին փորձում է բուժել ցրտահարված կատվին և նրանք երկուսով ականատես են լինում մայր բադի և իր բադիկների լողին։ Նրանց շարքում էր նաև փոքրիկ բադիկը։


== Ծանոթագրություններ ==
Չերնյագո

Չերնյագո (իտալերեն՝ Cergnago) ` կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 764 մարդ(2008 թվականի տվյալներով)։ Խտությունը կազմում է 56 մարդ/կմ²։ Տարածքը 14 կմ² է։ Փոստային ինդեքս` 27020։ Հեռախոսային կոդ՝ 0384։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0384 43429


== Արտաքին հղումներ ==
http://www.istat.it/en/


== Ծանոթագրություններ ==
Բարսովո (քաղաքատիպ ավան, Սուրգուտսկի շրջան)

Անվան այլ կիրառումների համար տե՛ս՝ Բարսովո (այլ կիրառումներ)Բարսովո (ռուս.՝ Барсово), քաղաքատիպ ավան Ռուսաստանի Խանտի-Մանսիական ինքնավար օկրուգի Սուրգուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 5636 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովա Կանան դու Նորտի

Նովա Կանան դու Նորտի (պորտ.՝ Nova Canaã do Norte), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Կոլիդերի գավառի կազմի մեջ։ Բնակչությունը կազմում է 11 015 մարդ՝ 2006 թվականի տվյալներով։ Գրավում է 5 968,991 կմ² տարածք։ Բնակչության խտությունը՝ 1,8 մարդ/կմ²։


== Պատմություն ==
Քաղաքը հիմնադրվել է 1986 թվականի մայիսի 13-ին։


== Վիճակագրություն ==
Համախառն ներքին արտադրանքը կազմել է 64.102.186,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմել է 5.700,51 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,702 (տվյալները ՄԱԿ-ի զարգացման ծրագրի)։


== Ծանոթագրություններ ==
Լեբեդյանկա (գյուղ, Անժերո-Սուդժենսկի քաղաքային օկրուգ)

Անվան այլ կիրառումների համար տե՛ս՝ ԼեբեդյանկաԼեբեդյանկա (ռուս.՝ Лебедянка), գյուղ Ռուսաստանի, Կեմերովոյի մարզի Անժերո-Սուդժենսկի քաղաքային օկրուգի կազմում։
Բնակչությունը 2000 թվականին գրանցված տվյալներով կազմում էր 734 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելվերեն

Բելվերեն, գյուղ Արևմտյան Հայաստանում, Խարբերդի վիլայեթի Բեհեսնիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վորոժբա (այլ կիրառումներ)

Վորոժբա, կարող է վերաբերել՝

Վորոժբա - գյուղ, Ուկրաինայի Սումիի մարզի Լեբեդինի շրջանում
Վորոժբա - քաղաք, Ուկրաինայի Սումիի մարզի Բելոպոլիեի շրջանում
Տիմիկու

Տիմիկու (էստ․՝ Tõmmiku), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տոմիսլավ Ռադիչ

Տոմիսլավ Ռադիչ (խորվաթերեն՝ Tomislav Radić, դեկտեմբերի 8, 1940(1940-12-08), Զագրեբ, Banovina of Croatia, Հարավսլավիայի Թագավորություն - մարտի 7, 2015(2015-03-07)), խորվաթ ռեժիսոր և սցենարիստ


== Կենսագրություն ==
Տոմիսլավ Ռադիչը ծնվել է 1940 թվականի դեկտեմբերի 8-ին, Խորվաթիայի մայրաքաղաք Զագրեբում։ 1962 թվականին ավարտել է Զագրեբի համալսարանի փիլիսոփայության ֆակուլտետը, 1973-ին՝ դրամատիկ արվեստի ակադեմիան։ Ապրել ու ստեղծագործել է հայրենի քաղաքում։ Ամուսնացել է երկու անգամ, ունեցել երեք երեխա՝ երկու դուստր և մեկ որդի։
1960-ական թվականներին լայն ճանաչում է ձեռք բերել որպես թատերական ռեժիսոր։ Հիշատակման է արժանի հատկապես Ռայմոն Քենոյի «Ոճային վարժանքներ» պիեսի նրա բեմադրությունը, որը մեծ հաջողություն է ունեցել, արժանացել թե՛ թատերասեր հասրակության և թե՛ քննադատության ջերմ ընդունելությանը և  Զագրեբի &TD թատրոնում շարունակում է ներկայացվել մինչև օրս (սկսած 1968 թվականից)։
Այնուհետև Ռադիչն աշխատանքի է անցել հեռուստատեսությունում, Խորվաթիայի ռադիոհեռուստապետկոմի պատվերով նկարահանել մի շարք փաստավավերագրական կինոնկարներ, հեռուստաբեմադրություններ։ 1972 թվականին իր առաջնելույթն է ունեցել խաղարկային կինոյում՝ նկարահանելով «Կենդանի ճշմարտություն» Živa istina ֆիլմը։ Մի քանի տասնամյակ շարունակ խաղարկային ու հեռուստատեսային ֆիլմեր է նկարահանել, ինչպես նաև հեղինակել է կինոսցենարներ։ Նրա կինոռեժիսորական աշխատանքներից առանձնապես բարձր են գնահատվել Ինչ էր գրանցել Իվան (2005) և Փոսորակը (2011) գեղարվեստական ֆիլմերը, որոնք երկուսն էլ Պուլայի կինոփառատոնում «Ոսկե ասպարեզ» մրցանակ են շահել «Լավագույն ֆիլմ» անվանակարգում։
Տոմիսլավ Ռադիչը մահացել է 2015 թվականի մարտի 7-ին՝ 74 տարեկան հասակում։


== Ֆիլմագրության ընտրանի ==
Živa istina (1972)
Timon (1973)
Luka (1992)
Anđele moj dragi (1995)
The Miroslav Holding Co. (2001)
What Iva Recorded (2005)
Three Stories About Sleeplessness (2008)
Kotlovina (2011)


== Ծանոթագրություններ ==


== Արտաքին հղումներ ==
Tomislav Radić at hrfilm.hr
Տոմիսլավ Ռադիչ Internet Movie Database կայքում
Կոնովկա (գյուղ, Դոբրինսկի շրջան)

Անվան այլ կիրառումների համար տե՛ս՝ Կոնովկա (այլ կիրառումներ)Կոնովկա (ռուս.՝ Коновка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բախով

Բախով (ուկրաիներեն՝ Бахів), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Բախով գյուղում բնակվում էր 436 մարդ։ Բնակավայրը զբաղեցնում է 0,621 կմ² տարածք։ Բնակչության խտությունը կազմում էր 702,09 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեջերագ

Սեջերագ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Ժողովածու (2431)

Ժողովածու (2431), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 17րդ դարում Գրված է թղթի վրա, որը ունի 12,3×9 չափս։ Ձեռագիրը կազմված է 315 թերթից։ Գրված է երկսյուն, միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 17ա, 66ա, 193բ։


== Բովանդակություն ==
Երեմիայի Մեղրեցոյ բառագիրք։
Բառք Վարդան գրոց, հանդէս բանաստեղծաց։
Բժշկարան։


== Ծանոթագրություններ ==
Կամպո Ռեալ

Կամպո Ռեալ (իսպ.՝ Campo Real), քաղաք և մունիցիպալիտետ Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Մունիցիպալիտետը գտնվում է Կուենկա դել Էնարես շրջանում։ Բնակչությունը 4150 մարդ է (2010 թվականի տվյալներով)։ Քաղաքը հայտնի է ձիթապտղի, ինչպես նաև պանրի արտադրությամբ։


== Պատկերասրահ ==
Իգնատովո (այլ կիրառումներ)

Իգնատովո, կարող է վերաբերել՝

Իգնատովո - գյուղ Ռուսաստանի Մոսկվայի Տրոիցկի վարչական օկրուգի կազմում։
Իգնատովո - գյուղ Ռուսաստանի Մոսկվայի մարզի Դմիտրովսկի շրջանի կազմում։
Տավերովկա (ավան, Բոգոդուխովի շրջան)

Տավերովկա (ուկրաիներեն՝ Таверівка), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1919 թվականին։
2001 թվականի տվյալներով Տավերովկա ավանում բնակվում էր 250 մարդ։ Բնակավայրը զբաղեցնում է 0,3 կմ² տարածք։ Բնակչության խտությունը կազմում էր 833,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մ.թ.ա. 684


== Դեպքեր ==


== Ծնունդներ ==


== Մահեր ==
Ջիգինկա

Ջիգինկա (ռուս.՝ Джигинка), գյուղ Ռուսաստանի Դաշնության Կրասնոդարի երկրամասի Անապայի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 4361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սնոբի էֆեկտ

Սնոբի էֆեկտ, երևույթ, որի դեպքում որոշ մարդիկ՝ «սնոբերը», չեն ցանկանում գնել զանգվածային սպառման ապրանքներ, այլ նախընտրում են լայն սպառողի մոտ չտարածված իրերը։
Համաձայն Սնոբի էֆեկտի, նման սպառողների նախապատվությունները գտնվում են այլ մարդկանց տվյալ զանգվածային ապրանքնների նկատմամաբ պահանջարկի հակառակ կախման մեջ։ Սնոբի էֆեկտը դրսևորվում է ապրանքի պահանաջարկի բարձրացմամբ նրա գնի բարձրացման դեպքում։ Էֆեկտը կապված է պրեստիժ պահանջարկի եզրի հետ, որը կողմնորոշված է այն ապրանքների գնման վրա, որոնք, ըստ գնորդի, ցույց են տալիս նրա բարձր սոցիալական կարգավիճակը, մեծ ֆինանսական հնարավորությունները։


== Տես նաև ==
Վեբլենի էֆեկտ
Սոլովցովո (այլ կիրառումներ)

Սոլովցովո, կարող է վերաբերել՝

Սոլովցովո - գյուղ Ռուսաստանի Պենզայի մարզի Իսսինսկի շրջանի կազմում։
Սոլովցովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Հորաս Ուոլփոլ

Հորաս Ուոլփոլ, Օրֆորդի 4-րդ կոմս (անգլ.՝ Horace Walpole, 4th Earl of Orford, սեպտեմբերի 24, 1717(1717-09-24)[…], Լոնդոն, Մեծ Բրիտանիայի թագավորություն - մարտի 2, 1797(1797-03-02)[…], Լոնդոն, Մեծ Բրիտանիայի թագավորություն), անգլիացի գրող, գրականության մեջ գոթական վեպի ժանրի հիմնադիրը։


== Կենսագրություն ==
Հորաս Ուոլփոլը ծնվել է 1717 թվականի սեպտեմբերի 24-ին Լոնդոնում։ Նա ժամանակի անգլիական նշանավոր քաղաքական գործիչ, Վիգերի կուսակցության առաջնորդ և 1721-1742 թվականներին Մեծ Բրիտանիայի վարչապետի պաշտոնը զբաղեցրած Ռոբերտ Ուոլփոլի կրտսեր որդին էր։ Հորաս Ուոլփոլն իր նախնական կրթությունը ստացել է Էտոն քոլեջում, ապա ուսանել՝ Քեմբրիջի համալսարանում, որն ավարտելուց հետո՝ 1739 թվականին, իր մտերիմ ընկեր Թոմաս Գրեյի հետ ձեռնարկել է ճանապարհորդություն դեպի Ֆրանսիա, Շվեյցարիա և Իտալիա։ Վերադառնալով ճանապարհորդությունից՝ հոր օգնությամբ դառնում է Համայնքների պալատի անդամ, որտեղ 1741-1768 թվականներին ներկայացնում Վիգերի կուսակցությունը։
Հորաս Ուոլփոլը վարում էր հիմնականում առանձնացած կյանք. նա երբեք չի ամուսնացել։ Վախճանվել է 1797 թվականի մարտի 2-ին Լոնդոնում։


== Սթրոբերրի Հիլլ ==

1747 թվականին Հորաս Ուոլփոլը ձեռք է բերում Լոնդոնի Թուիքենհեմ (Twickenham) արվարձանում՝ Թեմզա գետի ափին գտնվող մի ամրոց, որը կրում էր Սթրոբերրի Հիլլ (Strawberry Hill) անվանումը։ Ուոլփոլը ձեռնարկում է այս ամրոցի վերակառուցումը՝ նեոգոթիկայի ոճով, որը որոշ դադարներով տևում է մինչև 1776 թվականը։ Այս ամրոցն իր արտացոլումն է գտել հեղինակի նշանավոր «Օտրանտո դղյակը» վեպում։


== Մատենագիտություն ==
1762 - «Որոշ անեկդոտներ Անգլիայի գեղանկարչության վերաբերյալ» (Some Anecdotes of Painting in England)
1764 - «Օտրանտո դղյակը» (The Castle of Otranto)
1768 - «Խորհրդավոր մայրը» (The Mysterious Mother)
1768 - «Պատմական կասկած Ռիչարդ III-ի կյանքի և թագավորության վերաբերյալ» (Historic Doubts on the Life and Reign of Richard III)
1780 - «Արդի այգեգործության վերաբերյալ» (On Modern Gardening)
1784 - «Պրն. Հորաս Ուոլփոլի առանձնատան նկարագրությունը» (A Description of the Villa of Mr. Horace Walpole)
1785 - «Հիերոգլիֆային ասքեր» (Hieroglyphic Tales)


== Գրականություն ==
Haggerty, George. "Queering Horace Walpole". SEL 1500–1900 46.3 (2006)։ 543–562
Hiller, Bevis. The Spectator, 14 September 1996
Ketton-Cremer, R.W. Horace Walpole: A Biography London:Methuen, 1964
Paul Langford, ‘Walpole,  Horatio, fourth earl of Orford (1717–1797)’, Oxford Dictionary of National Biography, Oxford University Press, 2004; online edn, May 2011, accessed 8 Aug 2011.
Legouis, Emile. A History of English Literature. Trans. Louis Cazamian. New York: The Macmillan Company, 1957.
Mowl, Timothy. Horace Walpole: The Great Outsider. London: Murray, 1996. ISBN 0-7195-5619-8
Norton, Rictor (Ed.), "A Sapphick Epistle, 1778". Homosexuality in Eighteenth-Century England: A Sourcebook. 1 December 1999, updated 23 February 2003, Retrieved on 2007-08-16
Watt, James. "Gothic" in The Cambridge Companion to English Literature 1740–1830 ed. Thomas Keymer and Jon Mee, 119–138. Cambridge: Cambridge University Press, 2004.
Verberckmoes Johan (2007)։ Geschiedenis van de Britse eilanden։ Leuven: Uitgeverij Acco Leuven։ ISBN 978-90-334-6549-9 


== Ծանոթագրություններ ==
Կամենկա (գյուղ, Իզյումի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Կամենկա գյուղում բնակվում էր 1 226 մարդ։ Բնակավայրը զբաղեցնում է 2503 կմ² տարածք։ Բնակչության խտությունը կազմում էր 489,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոֆի Մարսո

Սոֆի Մարսո (ֆր.՝ Sophie Danièle Sylvie Marceau, նոյեմբերի 17, 1966(1966-11-17)[…], Փարիզի 15-րդ շրջան, Փարիզ), ֆրանսիացի դերասանուհի։
Խաղացել է 35-ից ավելի ֆիլմերում, նաև 3 ֆիլմի ռեժիսոր է։ Առավել հայտնի ֆիլմերն են՝ «Ֆորտ Սագան», «Ուրախ Զատիկ», «Քաջ սիրտը», «Ամպերից այն կողմ», «Աննա Կարենինա», «Բելֆագոր. Լուվրի ուրվականը», «Ալեքսը և Էմման», «Ես մնում են» և այլն։


== Կենսագրություն ==
Սոֆի Մարսոն ծնվել է 1966 թվականի նոյեմբերի 17-ին Փարիզում, վաճառողուհու և բեռնատարի վարորդի ընտանիքում։ Նրա ծնողներն ամուսնալուծվել են, երբ նա եղել է ինը տարեկան։


== Ծանոթագրություններ ==


== Արտաքին հղումներ ==
Անփույթ, բայց չշփոթվող Մարսոն
Յուասա

Յուասա (ճապ.՝ 湯浅町 Յուասա-տյո), Ճապոնիայի Վակայամա պրեֆեկտուրայի Արիդա գավառում գտնվող ավան։ Ավանի մակերեսը կազմում է 20,80 կմ², բնակչությունը՝ 12 401 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 596,20 մարդ/կմ²։


== Աշխարհագրական դիրք ==
Յուասա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Արիդա քաղաքը և Հիրոգավա, Արիդագավա ավանները։


== Բնակչություն ==
Ավանի բնակչությունը կազմում է 12 401 մարդ (2014 թվականի օգոստոսի 1-ի տվյալների համաձայն), իսկ խտությունը՝ 20,80 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Յուասա ավանը խորհրդանշող ծառ է համարվում Podocarpus nagi-ն, ծաղիկ՝ Citrus sulcata-ն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ճապոնական Յուասա ավանի պաշտոնական վեբկայք(ճապոներեն)
Մարտկղոփի

Մարտկղոփի (վրաց.՝ მარტყოფი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 770 մետր բարձրության վրա։ Շրջկենտրոն Գարդաբանից հեռու է 55 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7397 մարդ։


== Ծանոթագրություններ ==
Հայրենիք (հասկացություն)

Հայրենիք, տարածք որտեղ որևէ ժողովուրդ կամ էթնիկ խումբ ապրում է կերտելով իր պատմությունը, կենցաղը, վարք ու բարքը, փոխելով իր սերունդը, ունենալով իր պետական կառուցվածքը՝ սերունդներին է ժառանգում իր քաղաքակրթության արժեքները։ Աշխարհի յուրաքանչյուր ժողովուրդ ունի իր հայրենիքը։ Դա այն տարածքն է, որտեղ նա դարեր շարունակ ապրել է՝ իր պատմությունը կերտելով։ Հնում մարդիկ ապրել են բարենպաստ պայմաններ ունեցող վայրերում, տարածվել՝ զբաղեցնելով երկրագնդի գրեթե ողջ տարածքը։ Բայց շատ քիչ ժողովուրդներ են ծնվել և ապրել իրենց ծննդավայրում։ «Հայրենիք», «պետություն», «ծննդավայր» հասկացություններն ունեն տարբեր բովանդակություններ։ Որևէ ազգի կամ էթնոսի անդամը կարող է ծնվել ու ապրել իր հայրենիքից դուրս՝ այլ տարածքում, լինել ոչ իր հայրենի պետության քաղաքացին։ Այդուհանդերձ, նրա հայրենիքն իր նախահայրերի բնօրրանն է։ Այս գիտակցության աղավաղումը հանգեցնում է ազգային-էթնիկ ինքնագիտակցության երկփեղկմանը, որն էլ անխուսափելիորեն տանում է ուծացման և ձուլման՝ օտար հավաքականությունների մեջ։ Օրինակ՝ Մեծ եղեռնից փրկված հայերի շատ սերունդներ, ովքեր անգամ չեն տեսել իրենց նախահայրերի հայրենիքը, այնուամենայնիվ, իրենց մեջ կրում են հայրենիքի՝ Հայաստանի կերպարը։


== Հայրենիք հասկացության իմաստը ==
«Հայրենիք» հասկացությունն ունի երկու՝ աշխարհագրական և հոգևոր իմաստ։


=== Աշխարհագրական ===
Աշխարհագրական իմաստով՝ հայրենիքն այն տարածքն է, որը պատմականորեն պատկանում է տվյալ հավաքականությանը, կամ որտեղ ծնվել է ապրել, ու որի քաղաքացին է։


=== Հոգևոր ===
Հոգևոր տեսակետից՝ այն բնատարածքն է, որը տվյալ Էթնոսի կամ էթնիկ հանրույթի անհատներն ընկալում են որպես իրենց ազգային կամ էթնիկ ինքնության անքակտելի մաս։ Այս իմաստով՝ ազգը և հայրենիքը անբաժանելի ամբողջություն են։


== Ծանոթագրություններ ==


== Արտաքին հղումներ ==
1.https://www.encyclopedia.am/pages.php?bId=2&hId=1369
Վալի դու Պարաիբա Պաուլիստայի մարզ

Վալի դու Պարաիբա Պաուլիստա (պորտ.՝ Mesorregião do Vale do Paraíba Paulista), մարզի կարգավիճակ ունեցող վարչատարածքային միավոր Բրազիլիայում, մտնում է Սան Պաուլոյի նահանգի մեջ։ Բնակչությունը կազմում է 2 243 787 մարդ 2006 թվականի տվյալով։ Զբաղեցված տարածքը 16 179.947 կմ²։ Բնակչության խտությունը 138.7 մարդ/կմ²։


== Վիճակագրություն ==
Համախառն ներքին արտադրանքը կազմել է 31 013 616 957,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 14 578.28 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,820